Document ID: 31980R1104

ΚΑΝΟΝΙΣΜΟΣ (ΕΟΚ) αριθ. 1104/80 ΤΗΣ ΕΠΙΤΡΟΠΗΣ της 5ης Μαΐου 1980 περί τροποποιήσεως των κανονισμών (ΕΟΚ) αριθ. 625/78 όσον αφορά τις προθεσμίες πληρωμής για το βούτυρο και το αποκορυφωμένο γάλα εις κόνιν που αγοράζονται από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντωνffffffffffff(1), όπως τροποποιήθηκε τελευταία από τον κανονισμό (ΕΟΚ) αριθ. 1761/78(2), και ιδίως τα άρθρα 6 παράγραφος 7 και 7 παράγραφος 5,
Εκτιμώντας:
ότι, για το βούτυρο, το άρθρο 5 παράγραφος 5 του κανονισμού (ΕΟΚ) αριθ. 685/69 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 764/80(4), και για το αποκορυφωμένο γάλα εις κόνιν, το άρθρο 2 παράγραφος 2 του κανονισμού (ΕΟΚ) αριθ. 625/78 της Επιτροπής(5), όπως τροποποιήθηκε τελευταία από τον κανονισμό (ΕΟΚ) αριθ. 2498/79(6), καθορίζουν τη λήξη των προθεσμιών για την καταβολή της τιμής αγοράς από τους οργανισμούς παρεμβάσεως-
ότι είναι αναγκαίο να αναθεωρηθεί η λήξη αυτή των προθεσμιών και να καθορισθεί επί πλέον η ημερομηνία ενάρξεως της ελάχιστης προθεσμίας για την καταβολή της τιμής αγοράς, προκειμένου να εναρμονισθούν οι όροι αγοράς που εφαρμόζονται από τους οργανισμούς παρεμβάσεως, αφ' ενός, με αυτές που εφαρμόζονται στο κανονικό εμπόριο, αφ' ετέρου, με αυτές που εφαρμόζονται στο κανονικό εμπόριο-
ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν γνωμοδότησε μέσα στην προθεσμία που έταξε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 του κανονισμού (ΕΟΚ) αριθ. 685/69 τροποποιείται ως ακολούθως:
"5. Η πληρωμή του βουτύρου που αγοράζεται από τον οργανισμό παρεμβάσεως πραγματοποιείται μέσα σε προθεσμία που αρχίζει την τεσσαρακοστή ημέρα μετά την ημερομηνία αναλήψεως του βουτύρου από τον οργανισμό παρεμβάσεως και λήγει την εβδομηκοστή ημέρα μετά την ημερομηνία αυτή."
2. Προστίθεται η ακόλουθη παράγραφος 6:
"6. Κατά την έννοια του παρόντος κανονισμού, η ημέρα αναλήψεως είναι η ημέρα της εισόδου του βουτύρου στην αποθήκη-ψυγείο που καθορίζει ο οργανισμός παρεμβάσεως."
Άρθρο 2
Στο άρθρο 2 του κανονισμού (ΕΟΚ) αριθ. 625/78, το κείμενο της παραγράφου 2 αντικαθίσταται από το ακόλουθο κείμενο:
"2. Η πληρωμή του αποκορυφωμένου γάλακτος εις κόνιν που αγοράζεται από τον οργανισμό παρεμβάσεως πραγματοποιείται μέσα σε προθεσμία που αρχίζει την τεσσαρακοστή ημέρα μετά την ημερομηνία αναλήψεως του αποκορυφωμένου γάλακτος εις κόνιν μετά την ημερομηνία αυτή."
Άρθρο 3
Ο παρών κανονισμός αρχίζει να ισχύει την 6η Μαΐου 1980.
Ο παρών κανονισμός είναι δεσμευτικός ως προς όλα τα μέρη του και ισχύει σε κάθε Κράτος Μέλος.
Έγινε στις Βρυξέλλες, στις 5 Μαΐου 1980.

Labels: 3
4
17